Tala d amkan id yezgan beṛṛa n taddart neɣ deg yidurar iqerventtruḥunt ɣur-s tlawin d tirebbuyaɛ,neɣ yal yiwet iman-is i wakken ad agment neɣ ad ssirden iceṭṭiḍen neɣ taḍut,din id-ttawint ɣef temsal i tent-yeɛnan.Deg tala,ad d-naf anagar tulawin, neɣ s unamek-nniḍen irgazen ur sɛin ara azref ad ruḥen ɣer tala,aladɣa lawan ideg ara ilint tlawin dinna,acku ɣer leqbayel n zik d lɛib ad mlilen yirgazen d tlawin deg yiwen n wadeg.ɣer tala,dɣa din tfarasent tagnit akken add-awint kra n yicewwiqensimmal ad nejmaɛent s axxam,anda id-ttawint kra n ccnawi id-yettawin aladɣa ɣef tayri, acku tamedyazt-a d tin id-tawint meḥsub s tufra kan,d wa i wumi neqqar izli,i yellan d tamedyazt id-yettawin ɣef tayri, imi tayri teṭṭef aḥric agejdan deg tudert n umdan aqbayli ama d argaz neɣ d tameṭṭut, anda id-senfalayen ɣef win ḥemlen, ttawin-d ɣef ṣṣifa-s d cbaḥa-s d leḥdaqa-s akked tiḥerci-is, ɣef waya id-tenna Yacine (T.): «tamedyazt ara yilin gar sin , ad d-mmeslay ɣef wamek i tegga tmeṭṭut 8».